MFCทาร์เก็ตฟันด์ลุยซื้อหุ้น
เป้ากำไร7%ภายใน7เดือนฟินันซ่าแนะล็อกลงทุนยาวไว้
29 ต.ค. 2565

เป้ากำไร7%ภายใน7เดือนฟินันซ่าแนะล็อกลงทุนยาวไว้
MFC คลอดกองทุนทาร์เก็ตฟันด์ลุยซื้อหุ้น ตั้งเป้า 7% ภายใน 7 เดือน คาดจังหวะซื้อรับเศรษฐกิจฟื้นฟูหลังน้ำลด
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า การใช้จ่ายและการลงทุนภาครัฐในการฟื้นฟูซ่อมแซมภาคเศรษฐกิจที่ได้รับผลกระทบจากอุทกภัย รวมทั้งมาตรการกระตุ้นเศรษฐกิจผ่านนโยบายต่างๆ ซึ่งจะทำให้เศรษฐกิจกลับมาฟื้นตัวได้อีกครั้ง โดยสำนักงานคณะกรรมการพัฒนาการเศรษฐกิจและสังคมแห่งชาติ คาดว่าเศรษฐกิจปี 2555 จะเติบโต 4.55.5% จึงเป็นจังหวะเหมาะในการลงทุน 
บลจ.เอ็มเอฟซี จึงเปิดขายกองทุนเปิดเอ็มเอฟซี สปอท 7 ซีรี่ส์ 4 (SPOT 7S4) มูลค่าโครงการ 1,000 ล้านบาท ตั้งเป้าหมายมูลค่าหน่วยลงทุนไม่ต่ำกว่า 10.85 บาทต่อหน่วยลงทุน โดยผลตอบแทนที่คืนผู้ถือหน่วยลงทุนต้องไม่ต่ำกว่า 10.7 บาทต่อหน่วยลงทุนหรือ 7% ภายในเวลา 7 เดือน เปิดขายตั้งแต่วันที่ 25 พ.ย.7 ธ.ค. 2554
กองทุนจะเน้นลงทุนหุ้นบริษัทที่ได้รับประโยชน์จากการฟื้นตัวของเศรษฐกิจในประเทศหลังจากมีการฟื้นฟู รวมทั้งหุ้นที่เกี่ยวกับสินค้าที่มีความต้องการสูงเพื่อใช้ในการบูรณะซ่อมแซม พร้อมทั้งจับจังหวะการลงทุนเพื่อโอกาสในการทำกำไรและลงทุนสัญญาซื้อขายล่วงหน้าใน SET50 Index Futures ทั้งนี้ หากไม่เป็นไปตามคาดหมายกองทุนเปิดโอกาสให้มีสิทธิเลือกที่จะลงทุนต่อ ซื้อหน่วยเพิ่มหรือขายคืนได้ภายในเวลาที่ระบุไว้ในโครงการและยังคงตั้งเป้าเลิกกองทุนหากผลตอบแทนถึง 7%
นายธีรพันธุ์ จิตตาลาน กรรมการบริหารและประธานเจ้าหน้าที่บริหาร บลจ.ฟินันซ่า เปิดเผยว่า หลังจากอัตราผลตอบแทนพันธบัตรไทยปรับตัวลง คาดว่ามีโอกาสสูงที่อัตราดอกเบี้ยนโยบายจะปรับลดลงในการประชุมวันที่ 30 พ.ย. และคาดว่าจะถูกปรับลดลงประมาณ 0.20% ภายในต้นปีหน้า นักลงทุนควรเริ่มฝากเงินด้วยระยะเวลาที่ยาวขึ้นก่อนอัตราดอกเบี้ยในตลาดจะลดลง 
บลจ.ฟินันซ่า จึงเปิดขายกองทุนเปิดฟินันซ่าตราสารหนี้ 6 เดือน 3 (FAM FIX 6M3) ตั้งแต่วันที่ 25-29 พ.ย. 2554 ลงทุนตราสารหนี้ในประเทศ ประมาณการผลตอบแทน 3.6% ต่อปี อายุ 6 เดือน
บลจ.ธนชาต เปิดขายกองทุนเปิดธนชาตพันธบัตรรัฐคุ้มครองเงินต้น 3M/2 (TGOV3M2) รอบการลงทุนประมาณ 3 เดือน ผลตอบแทนประมาณ 3.0% ต่อปี เปิดรับคำสั่งซื้อและขายคืนหน่วยลงทุนล่วงหน้าตั้งแต่วันที่ 25 พ.ย.1 ธ.ค. 2554